Pip Pyle

**Phillip «Pip» Pyle** () var ein engelsk trommeslagar frå Sawbridgeworth i Hertfordshire, som seinare busette eg i Frankrike. Han er mest kjend som medlem i Canterbury scene-banda Gong, Hatfield and the North og National Health.

## Biografi
Pyle møtte Phil Miller, ein ven frå barnehagen, og broren hans Steve, og i lag skipa dei Bruno's Blues Band, som raskt utvikla seg til å bli Delivery. Men Pyle slutta i bandet i 1970 etter ein krangel med songaren Carol Grimes. Han spelte ei kort stund i bluesbandet Chicken Shack og gruppa til Steve Hillage, Khan.

I 1971 spurte trommeslagaren Robert Wyatt om Pyle kunne spele i staden for han sjølv på eit spor på soloalbumet til Daevid Allen, *[[Banana Moon]]*. På grunn av dette vrt Pyle med Allen i gruppa Gong. Han spelte berre i bandet i åtte månader, men spelte både på *[[Camembert Electrique|Camembert Électrique]]* og *[[Continental Circus]]*. Pyle vart erstatta av Laurie Allan, men gjekk attende til Gong i 1989. 

I 1972 arbeidde Pyle med Paul Jones (som hadde sunge med Manfred Mann) og med den britiske songaren Bridget St John, før han vart med å skipe Hatfield and the North med Miller-brørne i 1972. Steve Miller vart etter kort tid erstatta i bandet og besetninga vart til slutt Pyle, Phil Miller, Richard Sinclair og klaverspelar Dave Stewart. *[[Hatfield and the North av Hatfield and the North|Hatfield and the North]]* kom ut i 1974, og eit andre album, *[[The Rotters' Club]]*, kom ut året etter. I tillegg til å spele trommer, skreiv Pyle mange av tekstane til bandet. 

Etter Hatfield, slo Pyle seg saman med Miller og Stewart i National Health og spelte òg i andre prosjekt, som Soft Heap med Hugh Hopper, Elton Dean og Alan Gowen. Han spelte òg på *[[Neil's Heavy Concept Album]]* (1984), ein avleggjar av TV-serien *[[TV-serien The Young Ones|The Young Ones]]* der Stewart òg var involvert. 

I 1984 møtte Pyle Sophia Domancich og dei to hadde eit forhold i mange år. Pyle starta sitt eige band, Pip Pyle's Equip'Out, i lag med Domancich. Equip'Out gav ut *Equip'Out*, *Up!* og *Instants*. Han gav ut eitt soloalbum, *Seven Year Itch*, i 1998. Pyle spelte òg i bandet til Miller, In Cahoots, frå 1982 til 2001. 

Dei siste prosjekta hans var gruppa Bash! og ein samankomst med Hatfield and the North. Bash! gav ut konsertalbumet *Belle Illusion* (Cuneiform Records), men spelte fem konsertar i alt. 

Han døydde i Paris 28. august 2006.

## Solodiskografi
* 1986: *L'Équipe Out* (52e Rue Est)
* 1991: *Equip' Out Up!* (NTI Music 3 TMR 301)
* 1998: *7 Year Itch* (Voiceprint VP198CD)
* 2004: *Belle Illusion* (Cuneiform Rune 193) (delvis spelt inn ved Progman Cometh)
* 2004: *Instants* (Hux 062)

## Kronologi
*1966 - 1971 Delivery
*1971 - 1971 Gong
*1972 - 1975 Hatfield and the North
*1975 - 1976 The Weightwatchers (med Elton Dean og Keith Tippett)
*1977 - 1983 National Health
*1977 - 1988 Soft Heap
*1980 - 1981 Rapid Eye Movement
*1982 - 2002 In Cahoots
*1984 - 1995 Pip Pyle's Equip'Out
*1989 - 1996 Gong reformed
*1991 - 1996 Short Wave
*1998 - 2006 Absolute Zero
*2002 - 2006 Pip Pyle's Bash! 
*2005 - 2006 Hatfield and the North

## Filmar
* 2015: *[[Romantic Warriors III: Canterbury Tales]]* (DVD)

## Kjelder


**Denne artikkelen bygger på «[[:en:Pip Pyle|Pip Pyle]]» frå ,  den 14. november 2019.* 
*** oppgav desse kjeldene:*